Elu, loodus, teadus ja tehnoloogia
#000001
Uudset nanoosakest näeb kuuel erineval moel
#000002
Inimese sisse on keeruline näha. Ka otseses mõttes – kasutuses on väga erinevaid meetodeid elusorganismi uurimiseks, aga ükski neist ei ole täiuslik. Ja paljud meetodid nõuavad mõne spetsiifilise kontrastaine manustamist patsiendile. Nüüd on leitud nanoosake, mida saab kasutada kuue erineva meetodi kontrastainena.
#000004
Kõnealuste nanoosakeste (vt pilti) läbimõõt on 74 nanomeetrit ja neil on tuum, mis on ümbritsetud porfüriinfosfolipiidi(PoP) kattega. Kusjuures:
#000005
Osakese tuum fluorestseerub siniselt, kui seda kiirata lähiinfrapunase valgusega (650 kuni 1350 nm), mille suhtes bioloogiline kude on maksimaalselt läbipaistev, võimaldades nii kuvada sügavamaid koestruktuure.
Tuuma koostises olev kõrge aatomnumbriga üterbium võimaldab osakesi eristada (kontrasteerida) kompuutertomograafias (KT).
PoP kate käitub vastastikmõjus valgusega viisil, mis lubab osakesi kasutada nii fluorestsents- kui ka fotoakustilisel kuvamisel.
Samal ajal vase afiinsus porfüriini suhtes annab lihtsa võimaluse katta nanoosakesi radionukliidiga vask-64, mis on kasutatav märkainena positronemissioontomograafias (PET) ja Tšerenkovi luminestsentskuvamisel.
#000006
Uurijad testisid esmalt kõiki neid meetodeid in vitro ja hiljem ka kalkunirinna koes, et hinnata signaali nõrgenemist sõltuvana koe paksusest. Uuritavaks objektiks valiti kalkunirind, kuna see on koe omadustelt võrreldav inimese rinnakoega. Tänapäeval võimaldab lümfisõlmede kaardistamine planeerida rinnavähi varajast ravi. Nanoosakesi on kasutatud elusate hiirte lümfisõlmede kuvamisel, mis näitab selle meetodi perspektiive.
#000007
„Kui fotoakustiline kuvamine annab teavet endogeensete molekulide [nt hemoglobiin] kohta veresoontes, siis kompuutertomograafia võimaldab kuvada lokaalset luustruktuuri,“ räägib uurimisrühma liige Jonathan Lovell, USA Buffalo ülikooli biomeditsiinitehnika insener. ” Kui KT- ja PET-skaneeringud võimaldasid esile tuua sügavaimaid koekihte, siis fluorestsentskuvamine andis täiendavat infot rakkude poolt nanoosakeste omaksvõtu kohta.
#000008
Lisaks nanoosakeste mugavatele kasutusvõimalustele koos erinevate kuvamismeetoditega rõhutavad teadlased, et nende kirjeldatud nanoosakesed on võrreldes muude kontrastainetega nii odavamad kui ka lihtsamalt valmistatavad. Sellise tuum/kate-tüüpi kontrastaine üheks eeliseks on veel asjaolu, et see võimaldab biomeditsiinilist kuvamist mitmes erinevas skaalas, üksikmolekulide kuvamisest kuni rakkude kuvamiseni, nii nagu ka veresoonte ja elundite kuvamisest kuni kogu keha biokuvamiseni,“ lisab Guanying Chen, Buffalo Ülikooli Laserfotoonika ja Biofotoonika Instituudist.
#000009
Uurijad panevad “vähivastaste kuulide” ohutuse proovile
Veel kord 2014. aasta füüsika ja keemia Nobeli preemiast
Fluorestseeruvad nanotorud – uus aken aju ehitusse
#000012
Your email address will not be published. Required fields are marked *
#000015
This site uses Akismet to reduce spam. Learn how your comment data is processed.
#000018